b'\n_START_ARTICLE_\n\xc3\x85pen og inkluderende\n_START_PARAGRAPH_\nProsjektet \xc3\x85pen og inkluderende er et av to profilomr\xc3\xa5der som Landsr\xc3\xa5det for Norges barne- og ungdomsorganisasjoner (LNU) har i perioden 2005\xe2\x80\x932008. Prosjektet tar m\xc3\xa5l av seg om \xc3\xa5 s\xc3\xb8rge for at barne- og ungdomsorganisasjonene i Norge skal ha kompetanse p\xc3\xa5 hvordan man kan bli en inkluderende arena. Dette er et omr\xc3\xa5de som de fleste organisasjonene tradisjonelt har liten kunnskap om, og representantskapet til LNU mente det var viktig med et felles l\xc3\xb8ft.\n_START_SECTION_\nStartpakke for \xc3\x85pne og inkluderende organisasjoner\n_START_PARAGRAPH_\nErfaringene fra arbeidet i pilotorganisasjonene og tilsvarende arbeid gjort i andre land er samlet i en bok som heter Startpakke for \xc3\xa5pne og inkluderende organisasjoner. Startpakken inneholder artikler, metoder, fakta og inspirasjon for organisasjoner som vil arbeide med dette feltet.\n_START_SECTION_\nEtNorden\n_START_PARAGRAPH_\nSammen med Nordisk ministerr\xc3\xa5d driver LNU prosjektet EtNorden, som har som m\xc3\xa5l \xc3\xa5 skape bedre inkludering i Norden. EtNorden er et delprosjekt av \xc3\x85pen og inkluderende.'